Sondaj post-electoral Avangarde: PSD ar câștiga alegerile dacă scrutinul s-ar repeta mâine. AUR ar obține un scor apropiat cu cel al USR-PLUS.
Avangarde a realizat un sondaj post-electoral. Dacă alegerile s-ar repeta mâine, PSD ar obține 35%, iar PNL doar 26%. AUR se află la 14%, iar USR-PLUS la 15% din intențiile de vot. Românii cred că Alexandru Rafila este cel mai potrivit pentru funcția de prim-ministru.
Avangarde a realizat un sondaj după alegerile parlamentare din 6 decembrie, iar rezultatele arată că PSD ar câștiga, dacă scrutinul s-ar repeta mâine. Totodată, AUR ar fi beneficiarul reorganizării alegerilor.Astfel, dacă alegerile parlamentare ar avea loc din nou mâine, PSD ar obține 35%, PNL – 26%, USR-PLUS – 15%, AUR – 14% și UDMR – 5%.49% dintre respondenți consideră că organizarea alegerilor pe data de 6 decembrie a fost o decizie greșită.În ceea ce privește postul de prim-ministru, 15% dintre cei care au participat la sondaj consideră că Alexandru Rafila este cel mai potrivit să ocupe această funcție. 12% l-au indicat pe Florin Cîțu, 8% pe Dacian Cioloș și 5% pe Nicolae Ciucă. 60% dintre cei chestionați fie nu au răspuns la întrebare, fie consideră că niciunul dintre cei amintiți nu este potrivit.Doar 26% dintre români consideră că Președintele a încălcat Constiuția, în timp ce 55% nu ar fi de acord cu suspendarea acestuia.74% dintre respondenți, un nou record, sunt nemulțumiți de direcția în care se îndreaptă țara astăzi, mai arată datele.Sondajul s-a desfășurat telefonic, pe un eșantion de 900 de persoane, în perioada 10-20 decembrie 2020, cu o eraore de +/- 3.2%. Potrivit Avangarde, s-au realizat ponderări pe categoriile vârstă, educație, ocupație, mediu de rezidență.